stanford-oval/wikipedia huggingface dataset:
Branko Radivojevič
Ura > Seuraura > Uran alku Slovakiassa

Radivojevič on HK Dukla Trenčínin kasvatti. Hän pelasi seurassa yhden ottelun Slovakian Extraligassa kaudella 1997–1998. Tämän jälkeen hän siirtyi pelaamaan Pohjois-Amerikkaan OHL-junioriliigan Belleville Bullsiin. Hän voitti ensimmäisellä kaudellaan OHL:n mestaruuden ja kaudella 2000–2001 hän teki tehopisteet 34+70=104 ja hänet valittiin OHL:n tähdistökentälliseen. Hän voitti myös Jim Mahon Trophyn kauden eniten pisteitä tehneenä oikeana laitahyökkääjänä. Colorado Avalanche varasi Radivojevičin kolmannella kierroksella 93. pelaajana vuoden 1999 NHL:n varaustilaisuudessa.
Ura > Seuraura > NHL-ura ja työsulkukausi (2001–2008)

Radivojevič siirtyi kaudeksi 2001–2002 Phoenix Coyotesin organisaatioon, kun hän oli tehnyt Phoenixin kanssa pelaajasopimuksen vapaana pelaajana 19. kesäkuuta 2001. Hän debytoi NHL:ssä 3. maaliskuuta 2002 ottelussa Columbus Blue Jacketsia vastaan ja sai ottelussa myös syöttöpisteen. NHL-uransa avausmaalin Radivojevič teki kolmannessa ottelussaan Vancouver Canucksia vastaan. Hän pelasi kaudella 2001–2002 62 AHL-ottelua farmijoukkue Springfield Falconsissa ja 18 NHL-ottelua. NHL:ssä hän teki kuusi tehopistettä. Kauden 2002–2003 Radivojevič pelasi kokonaisuudessaan Phoenixin NHL-kokoonpanossa. Hän teki 79 ottelussa tehopisteet 12+15=27 ja oli mukana myös kauden aikana pelatussa nuorten tähdistöottelussa. Kaudella 2003–2004 hän ehti pelata 53 ottelua Phoenixissa tehopistein 9+14=23, kunnes Phoenix vaihtoi hänet 9. helmikuuta 2004 Sean Burken ja varausvuoro-oikeuden kanssa Philadelphia Flyersiin. Phoenix sai Philadelphiasta vaihdossa Mike Comrien. Radivojevič teki loppukaudella yhdeksän pistettä ja koko kaudella yhteensä 32 tehopistettä runkosarjassa. Radivojevič pelasi kaudella 18 pudotuspeliottelua, joissa hän teki kaksi tehopistettä.
NHL:n työsulkukauden 2004–2005 Radivojevič aloitti Tšekin Extraligassa Vsetínská Hokejovássa, josta hän siirtyi kesken kauden 31 ottelun jälkeen ruotsalaiseen Luleå HF:ään. Luleåssa hän pelasi 10 ottelua, joissa hän teki 11 pistettä. Radivojevič palasi työsulkukauden jälkeen NHL:n Philadelphiaan. Kauden jälkeen Philadelphia ei tehnyt Radivojevičin kanssa uutta pelaajasopimusta, joten hänestä tuli vapaa pelaaja. Kesällä 2006 hän siirtyi Minnesota Wildiin. Radivojevič teki kaudella 2006–2007 24 tehopistettä. Hän pelasi Minnesotassa vielä kauden 2007–2008.
Ura > Seuraura > Siirto Venäjälle (2008–)

Kaudeksi 2008–2009 Radivojevič siirtyi KHL-sarjaan Spartak Moskovaan. Hän oli tehopisteillään 17+26=43 Spartakin paras pistemies runkosarjassa. Kaudella 2009–2010 hän oli varakapteeni ja jälleen seuran paras pistemies tehopisteillä 18+37=55. Radivojevič pelasi kahdesti KHL:n tähdistöotteluissa vuosina 2009 ja 2010. Kaudella 2010–2011 Radivojevič nimettiin Spartakin kapteeniksi. Hän teki kaudella tehopisteet 7+23=30, joka oli vähemmän kuin aikaisemmilla kausilla.
Kaudeksi 2011–2012 Radivojevič vaihtoi joukkuetta KHL:ssä, kun hän siirtyi HK Atlantiin. Kaudeksi 2012–2013 hän palasi Spartak Moskovaan.
Ura > Maajoukkueura

| Mitalit> Maa:  Slovakia.Miesten jääkiekko.MM-kilpailut  | Mitalit> Maa:  Slovakia.Miesten jääkiekko.MM-kilpailut  | Mitalit> Maa:  Slovakia.Miesten jääkiekko.MM-kilpailut  | Maa:  Slovakia> Miesten jääkiekko. |
| --- | --- | --- | --- |
|  Hopeaa | Suomi 2012 | jääkiekko |  |
|  Pronssia | Suomi 2003 | jääkiekko |  |
Radivojevič on edustanut Slovakin maajoukkueita. Hän pelasi nuorten MM-kilpailuissa vuonna 2000. Hän edusti Slovakian A-maajoukkuetta kevään 2003 MM-kilpailuissa ja oli voittamassa pronssia. Turnauksen seitsemässä ottelussa hän teki tehopisteet 2+1=3. Hän pelasi myös seuraavan vuoden maailmancupissa. Radivojevič pelasi MM-kisoissa vuosina 2007 ja 2009. Hän oli mukana Vancouverin olympialaisissa 2010. Radivojevič edusti jälleen Slovakiaa MM-kisoissa vuosina 2011 ja 2012. Vuonna 2012 Slovakia voitti historiansa toisen MM-hopean ja Radivojevič teki 10 ottelussa tehopisteet 4+4=8.
Cecil Frances Alexander

Cecil Frances Alexander
Cecil Frances Alexander (o.s. Humphreys, huhtikuun alussa 1818 – 12. lokakuuta 1895) oli irlantilainen runoilija.
Henkilöhistoria

Cecil Frances Humphreys syntyi Dublinissa 1818 yläluokkaiseen perheeseen. Hänen vanhempansa olivat majuri John Humphreys ja Elizabeth Reed. Tytär alkoi kirjoittaa uskonnollisia runoja jo nuorena. Ensimmäiset runonsa hän julkaisi useilla eri salanimillä Dublin University Magazine -lehdessä.
1840-luvulla Humphreys julkaisi useita erityisesti lapsille suunnattuja runokokoelmia, joista tunnetumpia on Hymns for Little Children (1848). Siinä olivat mukana myös runot "All Things Bright and Beautiful" ja "There is a Green Hill Far Away", joista jälkimmäinen tunnetaan suomenkielisen virsikirjan virtenä "Vieraalla maalla kaukana". Humphreysin runot saivat vaikutteita runoilija John Kebleltä ja yleisemminkin Oxfordin yliopiston piirissä toimineesta uskonnollisesta liikkeestä, jonka aktiivinen tukija Humphreys myös oli.
1850 Humphreys meni naimisiin irlantilaisen kirkonmiehen William Alexanderin kanssa. Perhe asui Londonderryssä ja Strabanessa, mutta heidän taloudellinen tilanteensa oli heikko, kunnes aviomies nimitettiin 1867 Derryn ja Raphoen piispaksi. Hänen vaimonsa teki hyväntekeväisyystyötä langenneiden naisten ja köyhien parissa mutta laati myös lukuisia uusia virsiä.
Kenties tunnetuin hänen kirjoittamansa laulu on joululaulu "Once in Royal David's City". Sen hän on kirjoittanut, kun hänen kummilapsensa valittivat kuivasta katekismuksen opetuksesta. Hän kirjoitti muutamia tekstejä lapsia silmälläpitäen, joissa hän käytti materiaalina uskontunnustuksen toista kappaletta, tämän laulun osalta sanojaː "sikisi Pyhästä Hengestä, syntyi Neitsyt Mariasta." Virsi julkaistiin useissa anglikaanisen kirkon laulukirjoissa ja sitä käytetään usein joulun jumalanpalvelusten kulkuelauluna. Se kuuluu perinteisesti Cambridgen King’s Collegen kautta levinneeseen "Festival of Nine Lessons and Carols" -jumalanpalvelukseen, jota vietetään jouluaattona.
Laulun pohjalta ruotsalainen runoilija Eva Norberg on kirjoittanut jouluvirren "Och det hände vid den tiden" (Den svenska psalmboken 1986 numero 129). Se on Ruotsin kirkon virsikirjassa Pekka Kivekkään 1995 kääntämänä, alkusanoiltaan "Pitkää tietä Betlehemiin".
Humphreys kuoli kotikaupungissaan Londonderryssä syksyllä 1895.
Break Free

| ”Break Free” Ariana Grande ft>  Zedd |
| --- | --- | --- |

Singlen tiedot
 Albumilta: My Everything
 Äänitetty : 2014; Conway Studios (Los Angeles), Zedd1 Studio (Santa Monica)
 Julkaistu: 3. heinäkuuta 2014
 Formaatti: Digitaalinen lataus
 Tekijä(t): Anton Zaslavski, Max Martin, Savan Kotecha
 Tuottaja(t): Zedd, Max Martin
 Tyylilaji: Elektroninen tanssimusiikki, electropop
 Kesto: 03.34
 Levy-yhtiö: Republic
Ariana Granden muut singlet
| ”Problem” 2014 | ”Break Free” 2014 | ”Bang Bang” 2014 |
Zeddin muut singlet
| ”Find You” 2014 | ”Break Free” 2014 | ”I Want You to Know” 2015 |
Break Free on yhdysvaltalaisartisti Ariana Granden kappale, jolla myös vierailee saksalainen muusikko ja tuottaja Zedd. Se on toinen single Granden toiselta, My Everything-studioalbumilta. Kappaleen ensiesitys oli 2. heinäkuuta 2014 Total Ariana Livessä, MTVn versio ohjelmasta Total Request Live ja se julkaistiin myöhemmin tuona päivänä. Musikaalisesti kappale sijoittuu elektronisen tanssimusiikin ja electropopin välimaastoon, joka eroaa Grandelle tyypillisestä popin sekä R&Bn sekoituksesta.
Kappale saavutti Billboard Hot 100-listan neljännen sijan, muodostuen Granden neljännen kymmenen parhaan joukkoon sekä kolmannen viiden parhaan joukkoon päässeen hitin Yhdysvalloissa. Syyskuuhun 2014 mennessä singleä oli myyty Yhdysvalloissa yli miljoona kopiota, muodostuen Granden neljänneksi vastaavan saavuttaneeksi singleksi. Kappaleeseen liittyvä musiikkivideo saavutti 6. lokakuuta 2014 100 miljoonaa näyttökertaa.
Käännös suomeksi
VHL-kausi 2013–2014

| VHL-kausi 2013–2014 |
| --- | --- |

Laji:  jääkiekko
Järjestyksessä oleva kausi:  4.
Maa:   Kazakstan  Venäjä
Joukkueiden määrä:  26
Sarja alkoi:  8. syyskuuta 2013
Sarja päättyi:  28. huhtikuuta 2014
Runkosarjan voittaja:  Toros Neftekamsk
Mestari:  HK Sary-Arka Karaganda
Pistepörssin voittaja:  Ruslan Baškirov
VHL-kausi 2013–2014 oli Venäjän toiseksi korkeimman sarjatason VHL:n historian neljäs kausi. Kausi alkoi 8. syyskuuta 2013 ja pudotuspelien ratkaiseva finaali pelattiin 28 huhtikuuta 2014. Sarjan mestaruuden voitti ensimmäistä kertaa kazakstanilainen HK Sary-Arka Karaganda. Sarjaan osallistui 26 joukkuetta, mikä on yksi vähemmän kuin viime kaudella.
Joukkueet

| Joukkue | Kaupunki | Kotihalli | Perustettu | Liittynyt |
| --- | --- | --- | --- | --- |
|  Ariada Volžsk | Volžsk | Ariadan jääpalatsi | 2003 | 2003 |
|  Buran Voronež | Voronež | Voronežin Jubilejny-halli | 1977 | 2012 |
|  Dizel Penza | Penza | Temp-jääurheilupalatsi | 1955 | 2004 |
|  HK Dinamo Balašiha | Balašiha | Balashikha Arena | 2010 | 2010 |
|  Ižstal Iževsk | Iževsk | Ižstalin urheilupalatsi | 1949 | 2006 |
|  Jermak Angarsk | Angarsk | Jermak Stadium | 1958 | 2007 |
|  Južnyi Ural Orsk | Orsk | Rostošin jääpalatsi | 1958 | 2006 |
|  HK Kaztsink-Torpedo | Öskemen | KTsDS AO «Kaztsink» | 1955 | 2001 |
|  Kristall Saratov | Saratov | Saratovin jääurheilupalatsi | 1946 | 1998 |
|  HK Kuban Krasnodar | Krasnodar |  | 2012 | 2012 |
|  Lada Toljatti | Toljatti | Volgar | 1976 | 2010 |
|  HK Lipetsk | Lipetsk |  | 1979 | 2013 |
|  Molot-Prikamje Perm | Perm | Molotin yleinen urheilupalatsi | 1948 | 2006 |
|  Neftjanik Almetjevsk | Almetjevsk | Almetjevskin Jubilejny Urheilupalatsi | 1965 | 2001 |
|  HK Rjazan | Rjazan | Rjazanin urheilupalatsi | 1955 | 2007 |
|  Rubin Tjumen | Tjumen | Tjumenin urheilupalatsi | 1995 | 2000 |
|  HK Sarov | Sarov |  | 2002 | 2009 |
|  HK Sary-Arka Karaganda | Karaganda | Akzholtay Ice Palace Karaganda | 2006 | 2012 |
|  Sokol Krasnojarsk | Krasnojarsk | Fakel | 1977 | 2011 |
|  Sputnik Nižni Tagil | Nižni Tagil | V.K. Sotnikova Vmest | 1948 | 2002 |
|  THK Tver | Tver | Tverin urheilupalatsi | 2005 | 2012 |
|  Titan Klin | Klin | Valeri Harlamovin jääpalatsi | 1991 | 2011 |
|  Toros Neftekamsk | Neftekamsk | Neftekamskin jääpalatsi | 1988 | 2006 |
|  Tšelmet Tšeljabinsk | Tšeljabinsk |  | 1948 | 2003 |
|  HK VMF Karjala | Kontupohja | Kontupohjan jääpalatsi | 2008 | 2008 |
|  Zauralje Kurgan | Kurgan | Mostovik | 1994 | 2003 |
Joukkueet > Joukkuemuutokset

Lokomotiv Jaroslavl veti kakkosjoukkueensa sarjasta
Junost Minsk siirtyi Ekstraligaan
HK Lipetsk nousi sarjaan Venäjän jääkiekkoliigasta
Runkosarja

Runkosarjassa pelattiin kaksinkertainen sarja, jonka 16 parasta etenivät pudotuspeleihin.
|  | Joukkue | O | V | JV | JH | H | TM | PM | Pist |
| --- | --- | --- | --- | --- | --- | --- | --- | --- | --- |
| 1. | Toros Neftekamsk | 50 | 28 | 7 | 2 | 13 | 121 | 87 | 100 |
| 2. | Molot-Prikamje Perm | 50 | 28 | 4 | 6 | 12 | 135 | 94 | 98 |
| 3. | Rubin Tjumen | 50 | 25 | 9 | 5 | 11 | 132 | 89 | 98 |
| 4. | HK Sary-Arka Karaganda | 50 | 23 | 11 | 4 | 12 | 155 | 104 | 95 |
| 5. | HK Kuban Krasnodar | 50 | 24 | 5 | 5 | 16 | 142 | 126 | 87 |
| 6. | Dizel Penza | 50 | 20 | 9 | 9 | 12 | 117 | 98 | 87 |
| 7. | Južnyi Ural Orsk | 50 | 24 | 5 | 4 | 17 | 122 | 104 | 86 |
| 8. | THK Tver | 50 | 21 | 7 | 9 | 13 | 143 | 119 | 86 |
| 9. | Buran Voronež | 50 | 24 | 3 | 6 | 17 | 152 | 144 | 84 |
| 10. | Neftjanik Almetjevsk | 50 | 22 | 6 | 6 | 16 | 134 | 123 | 84 |
| 11. | HK Kaztsink-Torpedo | 50 | 20 | 8 | 6 | 16 | 140 | 146 | 82 |
| 12. | Lada Toljatti | 50 | 19 | 9 | 7 | 15 | 130 | 113 | 82 |
| 13. | HK Dinamo Balašiha | 50 | 21 | 4 | 6 | 19 | 138 | 130 | 77 |
| 14. | Ariada Volžsk | 50 | 21 | 4 | 4 | 21 | 133 | 130 | 75 |
| 15. | Titan Klin | 50 | 19 | 7 | 4 | 20 | 110 | 118 | 75 |
| 16. | Sokol Krasnojarsk | 50 | 19 | 6 | 6 | 19 | 109 | 110 | 75 |
| 17. | Jermak Angarsk | 50 | 15 | 9 | 5 | 21 | 112 | 127 | 68 |
| 18. | Tšelmet Tšeljabinsk | 50 | 17 | 5 | 5 | 23 | 123 | 139 | 66 |
| 19. | Ižstal Iževsk | 50 | 13 | 6 | 14 | 17 | 122 | 137 | 65 |
| 20. | HK Sarov | 50 | 17 | 5 | 3 | 25 | 112 | 125 | 64 |
| 21. | HK Rjazan | 50 | 16 | 6 | 3 | 25 | 126 | 164 | 63 |
| 22. | Kristall Saratov | 50 | 16 | 1 | 9 | 24 | 119 | 149 | 59 |
| 23. | HK Lipetsk | 50 | 15 | 2 | 8 | 25 | 124 | 155 | 57 |
| 24. | Sputnik Nižni Tagil | 50 | 12 | 5 | 6 | 27 | 108 | 141 | 52 |
| 25. | HK VMF Karjala | 50 | 12 | 5 | 4 | 29 | 103 | 125 | 50 |
| 26. | Zauralje Kurgan | 50 | 8 | 3 | 5 | 34 | 81 | 146 | 35 |
O = ottelut, V = voitot, H = häviöt, JV = jatkoaikavoitot, JH = jatkoaikahäviöt, TM = tehdyt maalit, PM = päästetyt maalit
Caddy by Amulet

| Caddy by Amulet Amulet |
| --- | --- | --- |

Studioalbumin tiedot
 Äänitetty : SM-Studio, Finnvox Studiot
 Julkaistu: 1976
 Tyylilaji: rock
 Kesto: 40.00
 Levymerkki: Discovox (DCLP 112)
Amuletin muut julkaisut
|   | Caddy by Amulet 1976 | Play It! 1977 |
Caddy by Amulet on lahtelaisen rockyhtye Amuletin esikoisalbumi, joka julkaistiin vuonna 1976.
Kappaleet > A-puoli

Stop the Music – 2.50 (säv. Clive Westlake)
Shake, Rattle and Roll – 2.12 (säv. Charles Calhoun)
Suomen Chicago – 3.23 (säv. Pekka Sormunen)
I'm on My Way – 2.30 (säv. Kalevi Heinomaa)
Turn Turn Turn – 4.02 (säv. Pete Seeger)
Tyttö Iloinen – 4.31 (säv. Vesa Lehtinen)
Kappaleet > B-puoli

Ei koskettaa saa (Please Don’t Touch) – 2.07 (säv. Frederick Heath, san. Jarmo Jylhä)
Onhan vielä aikaa – 2.55 (säv. Heinomaa)
Cadillac – 2.35 (säv. Kim Brown, Denis Gibson, Graham Johnson, Ian Mallet)
Rocki Ricki – 3.30 (säv. Heinomaa, san. Sormunen)
Yes I Will – 3.42 (säv. Gerry Goffin, san. Russ Titelman)
Nations Fault – 3.42 (säv. Heinomaa)
Kokoonpano

Teddy Sormunen – laulu, basso
Heikki "Mickey" Hiiri – kitara
Wally Heinomaa – kitara, laulu
Pekka "Rocket" Sormunen – rummut, laulu
Canyon Bicycles

| Canyon Bicycles GmbH |
| --- | --- |

Yritysmuoto:  GmbH
Perustettu:  1985
Kotipaikka:  Koblenz, Saksa
Toimiala:  polkupyörät
Henkilöstö:  700+ (lokakuu 2015)
Kotisivu:  www.canyon.com/fi/
Infobox OKVirheellinen NIMI-arvo: 
Canyonin pääkonttori Koblenzissa
Canyon Bicycles GmbH on saksalainen polkupyörävalmistaja. Canyon valmistaa maantie-, maasto- ja triathlonpyöriä. Yhtiön pääkonttori sijaitsee Koblenzissa.
Historia

Vuonna 1985 Roman Arnold perusti yhdessä veljensä kanssa yrityksen nimeltä ”Radsport Arnold”. Yritys valmisti polkupyörän osia. Ensimmäiset polkupyörät yritys valmisti markkinointinimellä Canyon vasta vuonna 1996. Radsport Arnold ryhtyi käyttämään myyntikanavanaan internetin kautta tapahtuvaa suoramyyntiä.
Vuonna 2001 yritys siirtyi osavalmistajasta pyörävalmistajaksi ja vaihtoi nimekseen Canyon Bicycles GmbH. Vuonna 2006 yritys julkaisi uuden graafisen ilmeen, josta se sai useita palkintoja.
Kilpailutoiminta

Radsport Arnold osallistui heti alusta lähtien pyöräilyn kilpailutoimintaan ja yritys on toiminut yhteistyössä useiden UCI ProTouriin osallistuneiden tallien kanssa. Katjuša ja Movistar Team käyttävät Canyonin valmistamia pyöriä.
Canyon Sveitsissä

Sveitsissä Canyonin pyöriä myydään nimellä ”Pure Cycling”, koska toinen polkupyörävalmistaja on jo suojannut tuotemerkin ”Canyon”.
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen verkkosivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Canyon Bicycles
Käännös suomeksi
Canon EOS 2000D

| Canon EOS 2000D |
| --- | --- |

Tyyppi:  digitaalinen järjestelmäkamera
Kenno:  CMOS APS-C 22,3 × 14,9 mm
Korkein resoluutio:  6 000 × 4 000 (24,0 megapikseliä)
Objektiivi:  Canon EF / Canon EF-S
Suljinajat:  1/4 000 – 30 s
Tarkennuspisteet:  9
Sarjakuvaus:  3 kuvaa sekunnissa
ISO-arvot:  ISO 100 – 6 400
LCD-näyttö:  3,0", 920 000 pikseliä
Tallennusmedia:  SD/SDHC/SDXC
Akku:  LP-E10
Paino:  475 g (akun kanssa)
Canon EOS 2000D on Canonin 26. helmikuuta 2018 julkistama digitaalinen järjestelmäkamera. Siinä on 24 magpikselin APS-C-kokoinen CMOS-kenno. Kameralla pystyy kuvata kolme kuvaa sekunnissa ja videoida FullHD-laadulla 30 kuvaa sekunnissa. Kameran runko painaa akun kanssa 475 grammaa.
Kamera tunnetaan Pohjois-Amerikassa nimellä Canon EOS Rebel T7.
Calvin Jackson

Calvin Jackson (26. toukokuuta 1919 Philadelphia, Pennsylvania, Yhdysvallat – 9. joulukuuta 1985 Encinitas, Kalifornia, Yhdysvallat) oli yhdysvaltalainen jazzmusiikin pianisti ja säveltäjä. Hänen äitinsä oli klassinen laulaja.
Jackson oli suosituimmillaan 1950-luvulla. Hänen pianonsoiton opintoihinsa kuuluivat jaksot Juilliard Schoolissa ja New Yorkin yliopistossa. Hän toimi uransa varhaisessa vaiheessa Frankie Fairfaxin kokoonpanossa ja vuosina 1943–1947 Hollywoodissa. Hän levytti vuonna 1947 Phil Mooren yhtyeen kanssa ja levytti useita pianosoolokokoelmia Discovery Recordsille mutta teki levytyksiä myös useille muille levy-yhtiöille.
Jackson soitti 1948 Mildred Baileyn kanssa. Hän asettui vuonna 1950 Torontoon, jossa hän esiintyi usein televisiossa ja radiossa. Hän muutti vuonna 1957 Los Angelesiin ja työskenteli studioissa, joissa sävelsi musiikkia elokuviin ja televisio-ohjelmiin.
Break (Three Days Gracen kappale)

| ”Break” Three Days Grace |
| --- | --- | --- |

Singlen tiedot
 Albumilta: Life Starts Now
 Julkaistu: 1. syyskuuta 2009
 Tuottaja(t): Howard Benson
 Tyylilaji: Post-grunge
 Kesto: 03.13
 Levy-yhtiö: Jive
Three Days Grace muut singlet
| ”Riot” 2007 | ”Break” 2009 | ”The Good Life” 2010 |
Break on Three Days Gracen ensimmäinen single albumilta Life Starts Now. Se julkaistiin 1. syyskuuta 2009 Yhdysvalloissa, radiossa ja yhtyeen kotisivuilla.
Lista sijoitukset

| Vuosi | Lista | Paras sijoitus |
| --- | --- | --- |
| 2009 | Billboard Hot 100 | 73 |
| 2009 | Billboard Alternative Songs | 4 |
| 2009 | Billboard Rock Songs | 1 |
| 2009 | Canadian Hot 100 | 26 |
Cashmere Cat

| Cashmere Cat |
| --- | --- |
 Cashmere Cat esiintymässä vuonna 2014
Henkilötiedot
Koko nimi:  Magnus August Høiberg
Syntynyt: 29. marraskuuta 1987 (ikä 36) Halden, Norja
Ammatti:  DJ, tuottaja, muusikko
Muusikko
Taiteilijanimi:  Cashmere Cat DJ Final Fellepus
Aktiivisena:  2003–
Tyylilajit:  elektroninen musiikkiselvennä
Levy-yhtiöt:  Ed Banger, Interscope, LuckyMe, Mad Love, Pelican Fly
Aiheesta muualla
Kotisivut
  [ Muokkaa Wikidatassa ] [ ohje ]  
Cashmere Cat (oikealta nimeltään Magnus August Høiberg; s. 29. marraskuuta 1987 Halden, Norja) on norjalainen DJ, tuottaja ja muusikko.
Hänet tunnetaan parhaiten useille artisteille tuottamistaan kappaleista kuin myös kyseisien artistien kappaleiden remixaamisesta ja muokkaamisesta. Hän edusti Norjaa vuoden DMC World DJ Championships -kilpailussa vuosina 2006–2009. Cashmere Catin esikois-EP Mirror Maru julkaistiin lokakuussa 2012 ja esikoisstudioalbumi 9 huhtikuussa 2017.
Diskografia > Studioalbumit

9 (2017)
Diskografia > EP:t

Mirror Maru (2012)
Mirror Maru Remix EP (2013)
Wedding Bells (2014)
Kaljavelli

Kaljavelliä
Kaljavelli (myös kaljavellinki,  kaljakeitti tai lämmitys, ruots. ölsupa) on länsisuomalainen jouluruoka. Sitä tiedetään nautitun Turun ja Etelä-Pohjanmaan välisellä alueella, ja makeana se on ollut poikkeavaa vaihtelua arkiruokaan.
Kysymyksessä on makeahko, lämpimänä lusikalla nautittava vellimäinen ruskea ruokalaji, jonka perusaineina ovat koti- tai vaarinkalja sekä maito ja siirappi. Eräillä seuduin siihen laitetaan myös vehnäjauhosuurus, josta tulee klimppejä, ellei sitä hyvin sekoiteta. Sekaan voidaan heittää rusinoita ja muita mausteitakin. Etelä-Pohjanmaalla kiehumisvaiheessa velliin lisätään ohra- tai vehnäjauhoista, maidosta, suolasta, sokerista ja kananmunasta sekoitetusta löysästä taikinasta tehtyjä klimppejä. Vakka-Suomessa siihen kuuluvat pienet juustokuutiot, jotka lisätään heti, kun velli on nostettu liedeltä, jotta ne hieman ehtivät liota. Velli nautitaan lämpimänä.
Ostrowiec Świętokrzyski

| Ostrowiec Świętokrzyski |
| --- | --- |
 Eurooppatie 371 Ostrowiec Świętokrzyskissä
 Sijainti Puolan kartalla
 Ostrowiec Świętokrzyski
 Koordinaatit: 50°55′57″N, 21°23′10″E 
Valtio:  Puola
Voivodikunta:  Świętokrzyskie
Piirikunta:  Ostrowiec
 – Kaupunginjohtaja:  Jarosław Górczyński
Pinta-ala:  
 – Kokonaispinta-ala:  46 km²
Väkiluku (2019):  68 338
Rekisterikilpi:  TOS
 
 Verkkosivut 
Infobox OKVirheellinen NIMI-arvo: 
Ostrowiec Świętokrzyski on kaupunki ja oma kuntansa (puol. gmina miejska) Ostrowiecin piirikunnassa Puolassa. Sen väkiluku oli vuoden 2019 lopussa 68 338. Ostrowiec Świętokrzyski on sekä piirikuntansa että viereisen Bodzechówin kunnan hallinnollinen keskus.
Historia

Varhaisimmat todisteet ihmisasutuksesta nykyisen Ostrowiec Świętokrzyskin alueella ajoittuvat neoliittiselle kaudelle. Keskiajalla alueella oli Ostrów-niminen kylä, jonka varhaisin maininta asiakirjoissa on vuodelta 1369. Vuonna 1569 Ostrówin silloinen johtaja Jakub Gawroński aloitti kaupungin rakennustyöt. Kaupunki valmistui 1613 ja kaupunkioikeudet se sai mahdollisesti ennen vuotta 1620, vuonna 1597 tai 1613.
Vuonna 1795 kaupungista tuli Puolan kolmannen jaon seurauksena osa Itävaltaa, vuodesta 1809 lähtien se kuului Varsovan herttuakunnassa Radomin departementtiin ja vuonna 1815 siitä tuli osa Puolan kuningaskuntaa. 1800-luvulla Ostrowiec Świętokrzyskin rautateollisuus, muu tuotanto ja kaupankäynti alkoivat kehittyä. Alueelta tehtiin ruskohiili- ja rautamalmilöytöjä, ja useita rautakaivoksia ja rautatehtaita avattiin. Kaupungista tuli Vanhan-Puolan teollisuusalueen teollisuuden keskus.
Vuoden 1905 vallankumouksen yhteydessä tapahtuneet työntekijöiden joukkomielenosoitukset huipentuivat Puolan sosialistisen puolueen hallinnoiman ”Ostrowiecin tasavallan” julistukseen. ”Tasavalta” oli olemassa tammikuuhun 1906 asti. Vuonna 1910 kaupungin väkiluku oli noin 13 900, joista 58,4 prosenttia oli juutalaisia. Toisen maailmansodan yhteydessä arviolta 11 000 Ostrowiec Świętokrzyskin juutalaista surmattiin ghetoilla ja työleireillä. Ostrowiec Świętokrzyski erotettiin vuonna 1924 omaksi piirikuntatason kaupungikseen, mitä ennen se oli osa Opatówin piirikuntaa. Kaupungin nykyinen nimi vakiinnutettiin käyttöön vuonna 1937, mihin asti sitä oli käytetty myös nimeä Ostrowiec Kielecki sekä 1900-luvun alussa myös nimeä Ostrowiec nad Kamienną. Vuonna 1954 joukko ympäröiviä kyliä liitettiin osaksi kaupunkia. Ostrowiec Świętokrzyski oli 1951–1975 oma kaupunkipiirikuntansa Kielcen voivodikunnassa.
Sijainti ja maantiede

Ostrowiec Świętokrzyskin alueen läpi kulkevat valtatie 9 ja voivodikunnan tiet 751, 754 sekä 755. Se rajoittuu Bodzechówin ja Kunówin kuntiin. Kaupungin pinta-alasta noin 40 prosenttia on maatalousmaata ja noin kymmenen prosenttia metsää. Se sijaitsee Kamienna-joen laaksossa Iłżan aluskukkuloiden ja Opatówin-Sandomierzin ylänkoalueen rajalla. Kaupunki jakautuu seuraaviin 20 osa-alueeseen:
| 0 | 1 | 2 | 3 | 4 |
| --- | --- | --- | --- | --- |
|  Śródmieście  Kamienna  Ludwików  Hutnicze  |  Częstocice  Kuźnia  Kolonia Robotnicza  Sienkiewiczowskie  |  Trójkąt  Spółdzielców  Słoneczne  Gutwin  |  Koszary  Rosochy  Ogrody  Denków  |  Pułanki  Stawki  Piaski Henryków  Złotej Jesieni  |
Väestö

Vuoden 2021 lopussa 53,1 prosenttia Ostrowiec Świętokrzyskin asukkaista oli naispuolisia ja 46,9 prosenttia miespuolisia. Alle 18-vuotiaat muodostivat kaupungin väestöstä 13,9 prosenttia, työikäiset 57,3 prosenttia ja eläkeikäiset 28,8 prosenttia väestön keski-iän ollessa 45,6 vuotta. Vuonna 2020 Ostrowiec Świętokrzyskissä syntyi 346 lasta.
Sisarkaupungit

Ostrowiec Świętokrzyskin viisi sisar- ja kumppanialuetta ovat:
| 0 | 1 | 2 |
| --- | --- | --- |
|  Bila Tserkva, Ukraina  Gennevilliers, Ranska  |  North Lincolnshire, Yhdistynyt kuningaskunta  Pineto, Italia  |  Bekobod, Uzbekistan  |
Aiheesta muualla

Kuvia tai muita tiedostoja aiheesta Ostrowiec Świętokrzyski Wikimedia Commonsissa
Gmina Miejska Ostrowiec Świętokrzyski Kielcen tilastovirasto. (puolaksi)